## Odluka Ustavnog suda Republike Hrvatske broj U-III-189/1998, U-III-194/1998 od 25. listopada 2000.

### NN 110/2000 (9.11.2000.), Odluka Ustavnog suda Republike Hrvatske broj U-III-189/1998, U-III-194/1998 od 25. listopada 2000.

# USTAVNI SUD REPUBLIKE HRVATSKE

2183

Ustavni sud Republike Hrvatske u Vijeću petorice za odlu­čiva­nje o
ustavnim tužbama, u sastavu sudac Velimir Belajec, kao predsjednik Vijeća te
suci Marijan Hra­njski, Ivan Mrko­njić, Jasna Omejec i Vice Vukojević, kao članovi
Vijeća, u povodu ustavne tužbe J. J. iz R., koje­g zastupa punomoćnik M. M.,
odvjetnik iz R. i ustavne tužbe Grada R., koji zastupa J. P., odvjetnica iz R.,
na sjednici održanoj dana 25. listopada 2000. godine, jednoglasno je donio s­ljedeću

## ODLUKU

I. Ustavne tužbe se usvajaju i ukidaju se:

– presuda Županijskog suda u Rijeci, broj: Gž-1394/97
od 17. prosinca 1997. i

– presuda Općinskog suda u Rijeci, broj:
P1972/97 od 16. rujna 1997.

II. Predmet se vraća Općinskom sudu u Rijeci
na ponovni postupak.

```
Obrazlože­nje
```

1. J. J. podnio je
pravodobnu i dopuštenu ustavnu tužbu u svezi s presudama označenim u izreci ove
odluke smatrajući da su tim presudama povrijeđene odredbe članaka 3., 14., 19.
stavka 1. i 57. stavka 2. Ustava.

Grad R. podnio je
ustavnu tužbu u svezi istih sudskih odluka, navodeći da su tim odlukama povrijeđene
odredbe članka 19. stav­ka 1. Ustava.

Osporenom presudom
Županijskog suda u R. odbijene su žalbe podnosite­lja ustavnih tužbi izjav­ljene
protiv presude Općin­skog suda u R., kojom je, povodom tužbe Državnog
pravobranite­ljstva Županije primorsko-goranske, utvrđen ništavim aneks ugovora
broj: 1546/1 od 27. listopada 1994. Ovim je aneksom Grad R. – kao prodavate­lj
stana u R., A. M. 11, priznao J. J., kao kupcu tog stana, pravo na popust u
cijeni od 25%, pozivom na odredbu članka 16. Zakona o prodaji stanova na kojima
postoji stanarsko pravo, a teme­ljem rješe­nja Ureda za rad, zdravstvo i
socijalnu skrb u R., klasa: UP/I-562-02/93-02/425, urbroj: 2170-03-03/02-94-4
od 26. 4. 1994., kojim je J. J. priznato svojstvo ratnog vojnog invalida VIII.
grupe s 40% ošteće­nja organizma kao pos­ljedica ra­njava­nja tijekom drugog
svjetskog rata.

Povrede naznačenih
ustavnih prava i načela podnosite­lji ustavnih tužbi, u bitnom, teme­lje na
tvrd­nji da je osporenim presudama pogrešno primije­njena odredba članka 16.
Zakona o prodaji stanova na kojima postoji stanarsko pravo (»Narodne novine«,
br. 43/92 – pročišćeni tekst, 69/92, 25/93, 48/93, 2/94 i 44/94 – nastavno:
Zakon o prodaji).

Tijekom
ustavnosudskog postupka pribav­ljen je spis predmeta Općinskog suda u R. Budući
da su ustavne tužbe podnesene u svezi s istim sudskim odlukama i da se teme­lje
na istom či­njeničnom i pravnom osnovu, Ustavni sud je predmete spojio radi
zajedničkog razmatra­nja i donoše­nja odluke.

Ustavne tužbe su
osnovane.

2. Osporene
presude zasnivaju se na stajalištu prema kojem pravo na popust pri kup­nji
stana, u smislu odredbe članka 16. Zakona o prodaji, imaju samo žrtve
Domovinskog rata, pri čemu se sudovi pozivaju i na kasniju izmjenu ove zakonske
odredbe (Zakon o izmjeni i dopuni Zakona o prodaji – »Narodne novine«, br.
58/95).

3. Prema odredbi članka
16. Zakona o prodaji, kao relevantnom propisu u vrijeme zak­ljuče­nja aneksa
ugovoru o kupoprodaji stana, pravo na popust priznaje se kada stan kupuje ratni
vojni invalid, pri čemu navedena odredba ne pravi razliku između invalida
drugog svjetskog rata i invalida Domovinskog rata.

Zakon o prodaji,
kao lex specialis, ne sadrži definiciju pojma ratni vojni invalid. Budući da
jedno od osnovnih pravila pri tumače­nju pravne norme podrazumijeva da u jednom
pravnom poretku ne može biti proturječja i da se sve norme istog pravnog
poretka mogu pravilno tumačiti i razumjeti samo u uzajamnoj vezi, to se ovaj
pojam u pravnom poretku Republike Hrvatske treba tumačiti kroz odredbu članka
5. Zakona o zaštiti vojnih i civilnih invalida rata (»Narodne novine«, br.
86/92 – pročišćeni tekst, 58/93 2/94, 76/94 i 108/95).

U konkretnom slučaju
popust pri kup­nji stana, teme­ljem odredaba Zakona o prodaji, priznat je osobi
za koju je nadležno tijelo, u smislu odredbe članka 71. stavka 2. Zakona o zaštiti
vojnih i civilnih invalida rata, rješe­njem utvrdilo da ispu­njava propisane
uvjete i da mu se priznaju prava ratnog vojnog invalida VIII. grupe s 40% ošteće­nja
organizma.

Izmjenama i dopunama
zakona zakonodavac mije­nja pos­toje­ći propis. Svrha donoše­nja izmjena i
dopuna propisa nije obrazlo­že­nje primjene nekog propisa. Zbog toga okolnost što
je odredba članka 16. kasnijim zakonom u cijelosti izmije­njena, nije od
utjecaja pri odlučiva­nju u ovom slučaju. Također nije sporno da Zakon o
izmjenama i dopunama Zakona o prodaji, koji je stupio na snagu 17. kolovoza
1995. (»Narodne novine«, br. 58/95), s obzirom na odredbu članka 90. Ustava,
nema povratno djelova­nje.

4. Slijedom izloženog,
Ustavni sud je utvrdio da su osporenim presudama povrijeđene odredbe članaka
14. stavka 1. i 26. Ustava, a u odnosu na prvopodnosite­lja i odredba članka
57. stav­ka 2. Ustava.

Naime, ustavno
jamstvo jednakosti, zajamčeno odredbama članka 14. st. 1. i članka 26. Ustava,
povrijeđeno je u postupovnom smislu ako stranke u postupku koji je prethodio
osporenom pojedinačnom aktu nisu imale ravnopravan položaj, odnosno ovo ustavno
jamstvo povrijeđeno je u materijalnopravnom smislu ako se osporeni akt može
smatrati samovo­ljnim ili arbitrarnim.

U konkretnom slučaju,
osporenim presudama mjerodavan propis očigledno je pogrešno shvaćen te je bez
razboritih razloga, odnosno iz razloga koji nisu pravno prihvat­ljivi, uskraćeno
pravo uteme­ljeno na mjerodavnom propisu. Takvim sudskim odlukama prvopodnosite­lju
su povrijeđena i prava koja proizlaze iz posebne skrbi države za zaštitu
invalidnih osoba, zajamčena odredbom članka 57. stavka 2. Ustava.

5. Podnosite­lji u
tužbama ukazuju i na povredu odredaba članka 3. i članka 19. stavka 1. Ustava.
Odredbom članka 3. Ustava, vladavina prava istaknuta je kao teme­ljno načelo
pravnog poretka Republike Hrvatske. Vladavina prava podrazumijeva obavezu svih
da se u svom radu pridržavaju Ustava i zakona. Odredba članka 19. stavka 1.
Ustava, posebno utvrđuje načelo zakonitosti u postupa­nju tijela državne uprave
i tijela koja imaju javne ovlasti. Navedene ustavne odredbe, sadrže dakle teme­ljna
načela državnog ustroja i kao takve nisu usmjerene neposrednoj zaštiti ustavnih
prava i sloboda čovjeka i građanina niti mogu biti povrijeđene pojedinačnim
odlukama sudbene ili upravne vlasti, odnosno odlukama tijela koja imaju javne
ovlasti.

6. Teme­ljem
odredbe članka 69. i 72. Ustavnog zakona o Ustavnom sudu Republike Hrvatske
(»Narodne novine«, br. 99/99), odlučeno je kao u izreci.

Broj:
U-III-189/1998
       U-III-194/1998
Zagreb, 25. listopada 2000.

USTAVNI SUD REPUBLIKE HRVATSKE

Predsjednik Vijeća
**dr. sc. Velimir Belajec,** v. r.

if !supportEmptyParas endif

Odluka, NN 110/2000-2183